

**PREŠOVSKÁ UNIVERZITA V PREŠOVE**

### FILOZOFICKÁ FAKULTA

# Inštitút histórie

## Ul. 17. novembra 1, 080 78 P r e š o v

● ●

**Vážený pán**

**Prof. PhDr. Vasil Gluchman, CSc.**

**Dekan FF PU v Prešove**

● ●

Váš list číslo/zo dňa Naše číslo Vybavuje/linka Prešov

1.6. 2012

**VEC: návrh na udelenie čestného titulu Dr.h.c. prof. PhDr. Márii Marečkovej, DrSc.**

**v odbore história**

Vážený pán dekan,

vedenie Inšitútu histórie FF PU v Prešove na svojom zasadnutí 14. 5. 2012 prerokovalo návrh vedúceho katedry stredovekých a ranonovovekých dejín prof. PhDr. Petra Kónyu, PhD na udelenie čestného titulu „Doctor Honoris Causa“ prof. PhDr. Márii Marečkovej z Masarykovej univerzity v Brne. Členovia vedenia IH FF PU v Prešove tento návrh podporili. Na základe ich rozhodnutia Vám za IH FF PU predkladám návrh na udelenie čestného titulu Dr.h.c. prof. PhDr. Márii Marečkovej, DrSc. v odbore história. Návrh odôvodňujeme následovne:

Prof. PhDr. Márie Marečková, DrSc. (Masarykova univerzita Brno) patrí k popredným českým historikom a je jednou z mála zahraničných historikov, ktorí hlavnú časť svojej bohatej vedeckovýskumnej činnosti venovali výskumu dejín Slovenska a regiónu východného Slovenska. Prof. PhDr. Márie Marečková, DrSc. sa niekoľko desaťročí zaoberala dejinami východoslovenských slobodných kráľovských miest v 17. storočí, konkrétne ich hospodárskym a spoločenským vývinom a vytvorila v tejto oblasti priekopnícke dielo. K problematike ekonomických a spoločenských dejín východoslovenských miest v 16. – 17. storočí publikovala dve monografie a celý rad vedeckých štúdií uverejnených v Čechách, na Slovensku i v rôznych iných európskych krajinách. Poskytla tak bohatý bádateľský základ pre slovenským i českým historikov i študentov zaoberajúcich sa výskumom dejín východosloevnského regiónu a najmä dejinami Prešova, ktorému venovala jednu zo svojich vedeckých monografií. Prof. Marie Marečková výraznou mierou prispela k popularizácií dejín východslovenského regiónu v českej historickej obci.

Prof. PhDr. Márie Marečková, DrSc. okrem svojho vedeckého diela udržiavala po celé desaťročia aj ďalšie všestranné kontakty so slovenskými historikmi i s Prešovskou univerzitou a jej inštitucionálnymi predchodcami. Poskytovala nezištnú pomoc pri organizovaní vedeckých konferencií, študentských exkurzií, pri nadväzovaní vedeckých kontaktov, výskumných pobytov našich kolegov a študentov v Českej republike a pod. Bola členkou viacerých habilitačných a inauguračných komisií, oponentkou kandidatských či doktorských dizeratácií na pôde Prešovskej univerzity.

Na základ jej priekopníckeho vedeckého diela z ranonovovekých dejín Prešova a východoslovenského regiónu, ako aj dlhoročného rozvíjania mnohostranných vedeckých a pedagogických kontaktov a spolupráce medzi historickými pracoviskami Prešovskej univerzity a Masarykovej univerzity v Brne Vám predkladáme návrh na udelenie čestného titulu „Dr.h.c.“ prof. PhDr. Márii Marečkovej, DrSc. v odbore história.

S pozdravom

Doc. PhDr.Ľubica Harbuľová, CSc.

riaditeľka IH FF PU v Prešove

Telefón Fax E-mail Internet IČO

00421/51/7570815 [lharb@unipo.sk](mailto:lharb@unipo.sk) [www.unipo.sk](http://www.unipo.sk) 17070775